Diari Oficial de la Generalitat Valenciana


Sumari del DOGV 6769, del 08-05-2012 (2012/4362)

RESOLUCIÓ de 25 d'abril de 2012, del director general de Recursos Humans de la Sanitat, per la qual es convoca el procediment d'avaluació de continuïtat de diverses direccions de servici i secció assistencials en diferents hospitals dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/4362


Data del document
:   25-04-2012

Organisme emissor
:   Conselleria de Sanitat

Tipus de document
:   Resolució

RESOLUCIÓ de 25 d'abril de 2012, del director general de Recursos Humans de la Sanitat, per la qual es convoca el procediment d'avaluació de continuïtat de diverses direccions de servici i secció assistencials en diferents hospitals dependents de la Conselleria de Sanitat. [2012/4362]  
Tenint en compte l'existència de llocs de cap de servici i secció assistencial, proveïts per concurs de mèrits, amb nomenament temporal per al lloc, subjecte a avaluacions quadriennals als efectes de continuïtat en este, i vista la necessitat de regularitzar la situació dels titulars dels esmentats llocs.  
Segons el que establix el Decret 7/2003, pel qual s'aprova el Reglament de Selecció i Provisió de Places de Personal Estatutari al Servici de les Institucions Sanitàries de la Generalitat Valenciana que preveu en l'article 32 la regulació de les avaluacions quadriennals als efectes de continuïtat en els llocs de les direccions de secció i servici jerarquitzats obtinguts després de l'Orde de 5 de febrer de 1985.  
  
En virtut de la competència delegada per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual publica la delegació de competències en matèria de gestió de personal de l'Agència Valenciana de Salut, resolc:  
  
1. Convocar l'avaluació específica dels caps de servici i secció de les institucions sanitàries de la Conselleria de Sanitat nomenats al capdavant dels llocs indicats en l'annex II, d'acord amb les bases que es publiquen en l'annex I d'esta resolució.  
2. El termini d'avaluació està referit als quatre anys immediatament anteriors a la firma d'esta resolució.  
3. Els titulars dels llocs de cap de servici i de secció continuaran provisionalment en l'exercici dels seus llocs fins que es publique el resultat de l'avaluació a què esta resolució es referix. Avaluada l'activitat es procedirà a la confirmació o al cessament, en funció del resultat d'esta.  
Esta convocatòria, les bases, i tots els actes administratius que siguen dictats en la seua execució podran ser impugnats per les persones interessades per mitjà de la interposició del recurs contenciós administratiu davant del Jutjat Contenciós Administratiu de València, en el termini de dos mesos, comptadors a partir de l'endemà de la publicació de l'acte recorregut, de conformitat amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podrà interposar-se recurs de reposició, en el termini d'un mes de conformitat amb els articles 116 i 117 de la referida Llei 30/1992, sense perjuí que utilitze qualsevol altre recurs que per al seu dret estime convenient.  
  
  
València, 25 d'abril de 2012.- El director general de Recursos Humans de la Sanitat: Javier Lázaro Lorente.  
  
  
Annex I  
  
Bases  
  
Primera  
Esta convocatòria serà notificada als titulars dels llocs sotmesos a avaluació, que figuren esmentats en l'annex II.  
  
Segona  
El titular del lloc de treball, objecte d'avaluació, disposarà del termini d'un mes, comptador des de l'endemà de la publicació de la convocatòria en el Diari Oficial de la Comunitat Valenciana, per a presentar en la Direcció General de Recursos Humans la documentació següent:  
a) Memòria explicativa de l'organització, funcionament i activitats de la unitat assistencial la direcció de la qual exercix, i inclourà propostes concretes amb vista a l'actuació i l'estructuració d'esta.  
  
b) Currículum professional relatiu al període avaluable.  
  
Tercera  
En el termini d'un mes comptador des de l'endemà de la publicació d'esta convocatòria, la comissió de direcció de l'hospital la direcció de la qual haja d'avaluar haurà d'emetre informe-proposta motivat sobre la procedència de la continuïtat en el lloc del cap de servici o secció objecte de l'avaluació, una vegada vist l'informe emés per la Junta de l'Hospital.  
  
Quarta  
La Comissió Avaluadora, els membres de la qual seran designats pel director general de Recursos Humans de la Sanitat, tindrà la composició següent:  
President/a: càrrec directiu de la Conselleria de Sanitat, competent en l'àmbit de l'Assistència Especialitzada o persona en qui delegue.  
  
Vocals:  
- Director/a de l'hospital o director/a metge de qui depenga la plaça convocada.  
- Un/a director/a metge d'un hospital acreditat per a la docència de l'especialitat convocada.  
- Un facultatiu especialista d'àrea en representació de la Comissió Nacional de l'especialitat que es tracte.  
- Un facultatiu especialista d'àrea en representació de la Societat Científica de l'especialitat que es tracte. En el cas que concórrega més d'una Societat Científica, s'establirà un sorteig públic per a designar el vocal corresponent i el seu suplent.  
- Dos vocals proposats per les organitzacions sindicals amb representació en la Mesa Sectorial de Sanitat.  
Secretari/ària: un/a inspector/a metge dependent de la Conselleria de Sanitat.  
La relació nominal dels membres serà publicada en el tauler d'anuncis dels Servicis Centrals de la Conselleria de Sanitat i de les direccions territorials, així com als efectes merament informatius en l'adreça d'Internet de la Conselleria de Sanitat: .  
  
  
Quinta  
5.1. Desenrotllament de l'avaluació.  
a) Exposició memòria i currículum professional.  
La persona interessada exposarà i defendrà davant de la comissió d'avaluació, en sessió pública, un resum de la memòria i del currículum aportats durant un temps màxim de trenta minuts.  
La memòria explicativa haurà d'avaluar necessàriament els punts següents, referits tots al període avaluable de la direcció que es tracte:  
  
1) Indicadors de l'activitat de la unitat assistencial, com ara ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.  
2) Projectes dissenyats i llocs en marxa sobre l'organització de la Unitat, la formació continuada, la docència i la investigació.  
3) Nombre de sessions clíniques i temes abordats en estes.  
4) Participació en comissions de control de qualitat.  
5) Comunicacions i treballs científics publicats, conferències impartides, així com altres actes rellevants per a la seua formació, tant en el camp de la gestió com en l'assistencial, tot això referent també al període sotmés a avaluació.  
6) Finalment, hauran de referir-se als plans i als projectes que tingueren previst desenrotllar en l'àmbit assistencial, de gestió i, si és el cas, de la docència i investigació, en el quadrienni següent, en el cas de renovar-se l'exercici de la direcció.  
b) Entrevista pública.  
Els membres de la comissió d'avaluació entrevistaran en sessió pública la persona interessada en relació amb la memòria, el currículum i els informes que estiguen en l'expedient durant el temps màxim d'una hora, per a la qual cosa la persona interessada tindrà accés als informes durant els deu dies hàbils anteriors al dit acte.  
5.2. La qualificació a atorgar per la comissió, que serà adoptada per la majoria dels seus membres, es concretarà en la proposta favorable o desfavorable a la continuïtat de l'avaluat. No obstant això, el president de la Comissió Avaluadora té vot de qualitat, i pot dirimir amb el seu vot els empats.  
5.3. Sense perjuí de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat amb esta, la comissió farà pública, en els taulers d'anuncis de la Conselleria de Sanitat, únicament la qualificació global favorable a la continuïtat o desfavorable a la continuïtat que hagen merescut els professionals avaluats.  
  
5.4. L'acta de la sessió de qualificació serà remesa a la Direcció General de Recursos Humans de la Sanitat i la proposta tindrà caràcter vinculant, llevat que s'haguera incorregut en defectes essencials de procediment; el director general de Recursos Humans de la Sanitat notificarà individualment la qualificació obtinguda als interessats.  
  
  
Sexta  
Si l'avaluació de la qualificació és favorable a la continuïtat, la persona interessada serà confirmada en el seu lloc de direcció de servici o de secció.  
  
Sèptima  
Al contrari, quan la qualificació siga desfavorable a la continuïtat o la persona interessada renuncie a l'avaluació, este cessarà en el seu lloc de cap de servici i s'incorporarà a la plaça de facultatiu especialista que té reservada.   
  
  
Annex II  
  
Direccions objecte d'esta convocatòria  
  
Hospital Lluís Alcanyís de Xàtiva:  
Cap de Servici de Cirurgia Ortopèdica i Traumatologia: José Francisco Sánchez Mateo.  
  
Hospital General d'Alacant:  
Cap de Servici de Cirurgia General i Aparell Digestiu: Félix Lluis Casajuana.  
Cap de Servici d'Obstetrícia i Ginecologia: Juan C. Martínez Escoriza.  
Cap Secció de Medicina Interna: Joaquín Portilla Sogorb.